**ZAPISNIK**

**Sa 12. sjednice ŠKOLSKOG ODBORA**

**održane dana 28. 09. 2022. godine**

**u prostorijama O.Š. „Franjo Hanaman“ Drenovci**

**s početkom u 09:00 sati**

Nazočni:

1. Marija Marjanović - predstavnik osnivača,
2. Tomislav Filipović - predstavnik osnivača,
3. Stjepan Oroz - predstavnik osnivača
4. Marina Kalistović - predstavnik Vijeća roditelja,
5. Marija Damjanović - predstavnik Učiteljskog vijeća,
6. Biserka Misir - predstavnik Učiteljskog vijeća,
7. Darko Pušeljić - predstavnik zaposlenika

Izočni:

Ostali nazočni:

* Marijana Raguž - ravnateljica
* Stjepan Šargač - tajnik školske ustanove (zapisničar)

Sjednicu Školskog odbora otvara predsjednica Školskog odbora Biserka Misir i pozdravlja sve nazočne. Zahvaljuje se prisutnima na dolasku. Predsjednica Školskog odbora napominje da je prisutno sedam (7) članova te navodi da se mogu donositi pravovaljane odluke, pa predlaže slijedeći

**Dnevni red:**

1. **Usvajanje zapisnika s prethodne sjednice,**
2. **Davanje suglasnosti na zapošljavanje učiteljice engleskog jezika na određeno nepuno radno vrijeme, na temelju uputnice Vukovarsko-srijemske županije, Upravnog odjela za obrazovanje i društvene djelatnosti,**
3. **Usvajanje rebalansa Financijskog plana za 2022.g.**
4. **Donošenje izmjena/dopuna Plana nabave za 2022g.**
5. **Razno.**

Dnevni red je predložen na usvajanje.

**Zaključak:**

**Predloženi dnevni red je jednoglasno usvojen.**

**Ad 1.)**

Zapisnik s prethodne sjednice Školskog odbora dostavljen je članovima Školskog odbora u radnom materijalu. Predsjedavateljica poziva članove da iznesu primjedbe ili eventualna pitanja na Zapisnik s prethodne sjednice.

Primjedbi ni pitanja nema. Predsjedavateljica poziva nazočne članove da se izjasne za ili protiv prihvaćanja Zapisnika s prethodne sjednice. Zapisnik je usvojen sa sedam (7) glasova - „za“.

**Zaključak:**

**Zapisnik s prethodne sjednice Školskog odbora je jednoglasno usvojen.**

**Ad 2.)**

Predsjednica Školskog odbora predaje riječ ravnateljici. Ravnateljica upoznaje prisutne s potrebom zapošljavanja učiteljice engleskog jezika u dijelu satnice obzirom kako je učiteljica Ljubica Gašparević Šiklić zatražila izmjenu ugovora o radu u OŠ “Franjo Hanaman“ Drenovci (Školi) zbog preuzimanja dijela satnice na neodređeno u drugoj školi. Sati koje navedena učiteljica neće predavati ne mogu se unutarnjom preraspodjelom dodijeliti postojećem stručnom kadru zbog prevelike opterećenosti odnosno popunjenosti satnice. Slijedom navedenog Škola je zatražila uputnicu za učitelja engleskog jezika od nadležnog Ureda za viškove i manjkove. Dana 12. rujna 2022. Škola je zaprimila Uputnicu KLASA: 602-01/22-02/176 , URBROJ: 2196-12-11-22-2 od dana 09.09.2022.g. kao i prateću Odluku o prednosti pri zapošljavanju za učiteljicu engleskog jezika Nikolinu Soptu. Temeljem svega navedenog ravnateljica traži prethodnu suglasnost Školskog odbora za sklapanje ugovora o radu s učiteljicom engleskog jezika Nikolinom Soptom na određenom, nepuno radno vrijeme 11 sati ukupnog tjednog radnog vremena do povratka učiteljice Marije Damjanović. Predsjednica Školskog odbora poziva prisutne da iznesu pitanja/primjedbe. Pitanja niti primjedbi nema. Predsjednica Školskog odbora poziva prisutne da se izjasne „za“ ili „protiv“ davanja suglasnost za sklapanja navedenog ugovora o radu. Suglasnost je dana jednoglasno sa sedam (7) glasova „za“.

**Zaključak:**

**Usvaja se prijedlog ravnateljice i daje se prethodna suglasnost na zapošljavanje Nikolone Sopte na radno mjesto učiteljice Engleskog jezika na određeno nepuno radno vrijeme (11 sati) – do povratka učiteljice Marije Damjanović na svoje radno mjesto.**

**Ad. 3.)**

Obzirom na usku povezanost 3. i 4. točke dnevnog reda predsjednica Školskog odbora predlaže da se o istima raspravlja zajedno. Prijedlog je usvojen jednoglasno sa sedam (7) glasova za. Predsjednica Školskog odbora prepušta riječ ravnateljici Škole. Ravnateljica upoznaje prisutne s potrebnom donošenja rebalansa Financijskog plana za 2022.g. te potrebe dopune Plana nabave za 2022.g. Navedeno je potrebno zbog početka provedbe STEM projekta u kojemu naša Škola sudjeluje. Prva i jedina nabava u 2022g. vezana uz provedbu STEM projekta predviđena je za listopad 2022g., a radi se o nabavi usluge; „izrada projektne dokumentacije za zvjezdarnicu“ s procijenjenom vrijednošću nabave 120.000,00 kn. (bez PDV-a). Po završetku izlaganja ravnateljice predsjednica Školskog odbora poziva prisutne da iznesu pitanja i/ili primjedba vezane uz prijedlog rebalansa Financijskog plana za 2022.g. te dopune Plana nabave za 2022.g. Pitanja niti primjedbi nije bilo te predsjednica Školskog odbora poziva prisutne da se izjasne „za“ ili „protiv“ usvajanja rebalansa Financijskog plana za 2022.g te donošenja dopuna Plana nabave za 2022g. Oba prijedloga usvojena su jednoglasno sa sedam (7) glasova „za“.

**Zaključak:**

**Usvaja se rebalans Financijskog plana za 2022.g**

**Zaključak:**

**Usvajaju se dopune Plana nabave za 2022g.**

**Ad. 4.)**

Pod točkom razno predsjednica Školskog odbora poziva prisutne članove da iznesu prijedloge, pitanja ili ostale teme za raspravu.

Daljnjih prijedloga tema za raspravu nije bilo.

Dnevni red je završen, o svim točkama predviđenim dnevnim redom je raspravljeno i o njima odlučeno.

Predsjedavatelj zaključuje sjednicu u 10:10 sati.

 Zapisničar: M.P. Predsjednica Školskog odbora:

 \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

 (Stjepan Šargač) (Biserka Misir)

KLASA: 007-02/22-01/06

URBROJ: 2196-68-22-02

U Drenovcima, 28.09.2022.g.